ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
கேரளாவில் விமானப் போக்குவரத்துத் துறை மேற்கொண்டுள்ள நிவாரணப் பணிகள் பற்றிய நிலவரம்
விமானப் போக்குவரத்துத் துறை மேற்கொண்டு வரும் நிவாரணப் பணிகளில் ஏற்பட்டுள்ள முன்னேற்றம் பற்றிய விவரம் வருமாறு:
- அலையன்ஸ் ஏர் நிறுவனம் கொச்சி ஐ.என்.எஸ். கருடா விமானத் தளத்திலிருந்து ஏ.டி.ஆர்.72 ரக விமானப் போக்குவரத்தைத் தொடங்கியுள்ளது.
இண்டிகோ நிறுவனமும், கொச்சி ஐ.என்.எஸ். கருடா விமானத் தளத்திலிருந்து 21, ஆகஸ்ட் 2018-முதல் விமானப் போக்குவரத்தைத் தொடங்கியுள்ளது.
- கொச்சி ஐ.என்.எஸ். கருடா விமானத் தளத்திலிருந்து சிவில் விமானப் போக்குவரத்துத் துறையால் அனுமதி அளிக்கப்பட்டுள்ள விமானப் போக்குவரத்து அட்டவணை வருமாறு:
பெங்களூரு – கொச்சி – பெங்களூரு 
சென்னை – திருச்சி – கொச்சி – சென்னை 
ஹைதராபாத் – பெங்களூரு – கொச்சி – ஹைதராபாத் (01
விமானம்)
பெங்களூரு – கொச்சி – பெங்களூரு 
பெங்களூரு – கொச்சி – சென்னை 
- கேரளாவிலிருந்தும், பிற இடங்களிலிருந்து கேரளாவுக்கும், அதன் அருகிலுள்ள விமான நிலையங்களுக்கும் இடையே இயக்கப்படும் இடைநில்லா உள்நாட்டு விமானங்களுக்கான கட்டணத்தை 20, ஆகஸ்ட் 2018 அன்று ஆய்வு செய்ததில், சிவில் விமானப் போக்குவரத்துத் துறையால் நிர்ணயிக்கப்பட்ட வரம்பிற்குள் தான் உள்ளது.
- வெள்ளத்தால் பாதிக்கப்பட்ட மக்களுக்கு விமானம் மூலம் வழங்க உதவுமாறு கேரள அரசு கேட்டுக் கொண்டதன் அடிப்படையில், பவன்ஹான்ஸ் ஹெலிகாப்டர் நிறுவனம், கோதாவத் மற்றும் தாவண்கரே ஆகிய மூன்று ஹெலிகாப்டர் நிறுவனங்களின் ஹெலிகாப்டர்கள் மூலம் வெள்ள நிவாரணப் பொருட்களை வழங்க அனுமதி அளிக்கப்பட்டுள்ளது.
-------
(Visitor Counter : 102
வணிகம் மற்றும் தொழில்துறை அமைச்சகம்
2022-23-ம் ஆண்டில் அரசு இணைய சந்தையின் மொத்த விற்பனை மதிப்பு ரூ.2 லட்சம் கோடியைத் தாண்டியதற்கு பியூஷ் கோயல் பாராட்டு
2022-2023 நிதியாண்டில், அரசு இணைய சந்தையில் இருந்து கொள்முதல் செய்யப்பட்ட பொருட்களின் மதிப்பு ரூ.2 லட்சம் கோடித் தாண்டியுள்ளதாகவும், இது ஒரு குறிப்பிடத்தக்க சாதனை என்றும் மத்திய வர்த்தகம் மற்றும் தொழில்துறை அமைச்சர் பியூஷ் கோயல் மும்பையில் இன்று தெரிவித்தார். நவீன தொழில்நுட்பத்தின் மூலம் பிரதமர் நரேந்திர மோடி நாட்டை முன்னோக்கி எடுத்துச் செல்வதற்கான எடுத்துக்காட்டே இந்த இணைய வழிச்சந்தை எனவும் அவர் தெரிவித்தார்.
நாட்டின் தொலைதூரத்தில் உள்ள மக்களின் பங்கேற்புடன், அரசுத் துறைகள் நேர்மையுடனும், வெளிப்படைத்தன்மையுடனும் இயங்க வேண்டும் என்றும், பெண் தொழில்முனைவோர், ஸ்டார்ட்அப்கள் மற்றும் எம்எஸ்எம்இ துறையினர் சமமான அளவில் பங்கேற்க வழிவகை செய்ய வேண்டும் என்று பிரதமர் விரும்புவதாக அமைச்சர் பியூஷ் கோயல் தெரிவித்தார்.
"அரசின் இணைய சந்தை வேகமாக வளரும், அதன் எதிர்காலம் மிகவும் பிரகாசமாக இருக்கும் என்று நான் நம்புகிறேன். மேலும் அதிகமான விற்பனையாளர்கள் அரசின் இணைய சந்தையில் சேர வேண்டுமென நான் வேண்டுகோள் விடுக்கிறேன். அதனால் அவர்களும் அரசாங்க கொள்முதல் செயல்பாட்டில் பங்கேற்க வாய்ப்பு கிடைக்கும்”, என அமைச்சர் பியூஷ் கோயல் தெரிவித்தார்.
2017-ம் ஆண்டு அரசின் இணையச் சந்தை தொடங்கப்பட்டபோது, சுமார் 400 கோடி ரூபாய் மதிப்பிற்கு வணிகம் செய்யப்பட்டதாகவும், இரண்டாவது ஆண்டில், இந்த மதிப்பு ரூ.5800 கோடியாக உயர்ந்ததாகவும் மத்திய அமைச்சர் பியூஷ் கோயல் தெரிவித்தார். 5 ஆண்டுகளில் அரசின் இணையச் சந்தையின் வர்த்தக மதிப்பு ரூ.2 லட்சம் கோடியாக உயர்ந்திருப்பது பிரதமரின் இந்த முயற்சி வெற்றி பெற்றுள்ளதை காட்டுவதாகவும் அவர் கூறினார்.
அண்மையில் மும்பையில் நடைபெற்ற ஜி-20 வர்த்தகம் மற்றும் முதலீட்டு பணிக்குழு கூட்டத்தில் நேர்மறையான விவாதங்கள் முன்னெடுக்கப்பட்டதாகவும் வேகமாக வளர்ந்து வரும் புதிய இந்தியாவின் சாதனைகளை உலகிற்கு எடுத்துரைக்க, ஜி-20 தலைமைப் பொறுப்பு ஒரு சிறந்த வாய்ப்பு என்றும் மத்திய அமைச்சர் பியூஷ் கோயல் தெரிவித்தார்.
அரசின் இணைய வழிச்சந்தை 
அரசின் இணைய சந்தை  என்பது கொள்முதல் செய்வதற்கான பொது ஆன்லைன் தளமாகும். வாங்குபவர்கள் மற்றும் விற்பவர்களுக்கிடையே நியாயமான மற்றும் போட்டித்தன்மையுடன் கொள்முதல் நடவடிக்கைகளை மேற்கொள்வதற்காக இந்தத் தளம் மத்திய வணிகம் மற்றும் தொழில்துறை அமைச்சகத்தால் 2016-ம் ஆண்டு ஆகஸ்ட் 9-ம் தேதி தொடங்கப்பட்டது. டிஜிட்டல் மயமாக்கல் மூலம், சிறந்த தகவல் பகிர்வு, மேம்பட்ட வெளிப்படைத்தன்மை, குறைவான நேரம் மற்றும் ஏலதாரர்களிடையே அதிக நம்பிக்கை, அதிக சேமிப்பு காரணமாக, அரசின் இணைய வழிச் சந்தை விலைகளைக் கணிசமாகக் குறைத்து விற்பனையாளர்களுக்கு சரியான நேரத்தில் பணம் செலுத்துவதை உறுதி செய்துள்ளது. இது வணிகத்தை எளிதாக்கும் அதே வேளையில் இந்தியாவில் பொது கொள்முதலின் தரத்தை மேம்படுத்தும் என்றும் எதிர்பார்க்கப்படுகிறது.
குடியரசுத் துணைத் தலைவர் செயலகம்
மேடைப்பேச்சில் கண்ணியத்தை கடைபிடிப்பதன் அவசியம் குறித்து குடியரசு துணைத் தலைவர் வலியுறுத்தல்
பொது இடங்களில் பேசும் போது பயன்படுத்தும் வார்த்தைகளில் கண்ணியத்தை காக்க வேண்டும் என்றும் ஆரோக்கியமான மற்றும் வலிமையான ஜனநாயகத்திற்கு இது மிகவும் அவசியம் என்றும் குடியரசு துணைத் தலைவர் திரு. எம் வெங்கையா நாயுடு இன்று கூறினார்.
விடுதலையின் அம்ருத் மகோத்சவத்தின் ஒரு பகுதியாக குஜராத்தில் உள்ள வரலாற்று சிறப்புமிக்க தண்டி கிராமத்தில் நடைபெற்ற 25-நாள் 'தண்டி யாத்திரையின்' நிறைவு விழாவில் பேசிய அவர், எப்போதும் அடக்கத்துடனும், மரியாதையுடனும் பேசிய மகாத்மா காந்தியை பின்பற்றுமாறு அனைவரையும் கேட்டுக் கொண்டார்.
"காந்தியடிகளின் அகிம்சை கொள்கை என்பது உடலால் மற்றவர்களை துன்புறுத்துவதை எதிர்ப்பது மட்டும் அல்ல, வார்த்தைகளிலும், எண்ணங்களிலும் கூட அகிம்சையை கடைபிடிக்க வேண்டும் என்பதே அதன் ஒட்டுமொத்த லட்சியம் ஆகும்," என்று கூறிய திரு.நாயுடு, ஒரு அரசியல் கட்சி இன்னொரு கட்சியை போட்டியாளராக நினைக்கலாமே தவிர விரோதியாக கருதக்கூடாது என்று கூறினார்.
வரவிருக்கும் 75-வது சுதந்திர தினத்தைக் குறிக்கும் வகையில், 75 வாரங்கள் நடைபெற இருக்கும் 'விடுதலையின் அம்ருத் மகோத்சவத்தின்' கொண்டாட்டங்களை, அகமதாபாத்தில் உள்ள சபர்மதி ஆசிரமத்தில் மார்ச் 12 அன்று பிரதமர் திரு நரேந்திர மோடி துவக்கி வைத்தார். கடந்த 75 வருடங்களாக இந்தியா அடைந்துள்ள வளர்ச்சியை இந்த கொண்டாட்டங்கள் குறிக்கின்றன.
இன்றைய விழாவில் மேலும் பேசிய குடியரசு துணைத் தலைவர், நாம் கனவு கண்ட இந்தியாவை கட்டமைப்பதற்கு, ஒன்றாக இணைந்து பணிபுரிவதற்கான ஊக்கத்தை காந்தியடிகளும், சர்தார் வல்லபாய் பட்டேலும் நமக்கு வழங்குகிறார்கள் என்று கூறினார்.
வரலாற்றை மாற்றியமைத்த திருப்புமுனை என்று தண்டி யாத்திரையை வர்ணித்த திரு நாயுடு, வலிமையான மற்றும் தற்சார்பு மிக்க இந்தியாவை விடுதலையின் அம்ருத் மகோத்சவம் கட்டி எழுப்ப வேண்டும் என்று கூறினார்.
இந்த சோதனையான கொவிட்-19 காலத்திலும் 53-க்கும் அதிகமான நாடுகளுக்கு தடுப்பு மருந்தை வழங்கியதன் மூலம் காந்தியடிகளின் தத்துவத்தை இந்தியா தொடர்ந்து பின்பற்றுவதாக அவர் கூறினார்.
விவசாயிகளும் கொவிட் முன்கள வீரர்கள் தான் என்றும் குடியரசு துணைத் தலைவர் புகழாரம் சூட்டினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709866
-------
(Visitor Counter : 199
தொழிலாளர் மற்றும் வேலைவாய்ப்பு அமைச்சகம்
ஆடை உற்பத்தி நிறுவனங்களில் தொழிலாளர்கள்
15 வயது மற்றும் அதற்கு மேற்பட்ட வயதுடையவர்களில் தொழிலாளர்களின் எண்ணிக்கை அதிகரித்து வருகிறது. கடந்த 2019-20-ம் ஆண்டு 50.9 சதவீதமாக இருந்த நிலையில் அது 2020-21-ம் ஆண்டில் 52.6 சதவீதமாக இருந்தது. ஆடை உற்பத்தி நிறுவனங்களில் கடந்த 2019-20-ம் ஆண்டில் ஆண்கள் 1.44 சதவீதம், பெண்கள் 3.72 சதவீதம் என சராசரியாக 2.08 சதவீதம் பேர் பணிபுரிந்தனர். 2020-21-ம் ஆண்டில் ஆண்கள் 1.44 சதவீதம், பெண்கள் 4 சதவீதம் என சராசரியாக 2.20 சதவீதம் பேர் பணிபுரிந்தனர். இதன் மூலம் ஆடை உற்பத்தி நிறுவனங்களில் 2019-20-ம் ஆண்டைவிட 2020-21-ம் ஆண்டில் வேலைவாய்ப்பு அதிகரித்திருப்பதை காட்டுகிறது.
இத்தகவலை மக்களவையில் மத்திய தொழிலாளர் மற்றும் வேலைவாய்ப்புத்துறை இணையமைச்சர் ராமேஸ்வர் தெலி எழுத்துப்பூர்வமாக கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884739
மின்னணு மற்றும் தகவல் தொழில்நுட்பம்
அரசாங்கங்களை டிஜிட்டல் மயமாக்குவதில் பின்தங்கிய நாடுகளுக்கு டிபிஐ உதவும்: இணை அமைச்சர் ராஜீவ் சந்திரசேகர்
மத்திய திறன் மேம்பாடு மற்றும் தொழில்முனைவோர், மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர், இன்று இந்தியாவின் ஆழமான தொழில்நுட்ப திறன்கள் குறித்தும், உள்ளடக்கத்தை வளர்ப்பதற்கு தொழில்நுட்பத்தைப் பயன்படுத்தும் ஒரு சில நாடுகளில் ஒன்றாக இந்தியா எவ்வாறு நிற்கிறது என்பது குறித்தும் பேசினார்.
எகனாமிஸ்ட் இம்பேக்ட்டின் ஆசிரியர் இயக்குநர் ஆண்ட்ரூ ஸ்டேபிள்ஸுடன் புதுதில்லியில் உரையாடியபோது, "நாங்கள் ஆழமான தொழில்நுட்ப திறன்களை உருவாக்குவதால் இந்தியாவின் தொழில்நுட்ப இடத்திற்கு இது ஒரு உற்சாகமான நேரம், நாங்கள் இந்த கட்டத்தில் இருப்போம் என்று யாரும் நினைத்திருக்க மாட்டார்கள். நாம் மிகவும் திறமையான நாடு, சந்திரயான் 3 இந்த ஆழமான தொழில்நுட்ப திறன்களை எவ்வாறு செயல்படுத்த முடியும் என்பதைக் குறிக்கிறது, மேலும் அந்த தன்னம்பிக்கை டிஜிட்டல் பொருளாதாரம் மொத்த உள்நாட்டு உற்பத்தியில் 20-25% ஆக இருக்கும் இடத்தில் நமது பிரதமரின் பார்வையை நிறைவேற்ற முடியும் என்று நம்புவதற்கு என்னை வழிநடத்துகிறது’’ என்று கூறினார்.
தொழில்நுட்பம் மற்றும் டிஜிட்டல் மயமாக்கலில் பின்தங்கியுள்ள நாடுகளுக்கு இந்தியா மூலம் உதவுவதில் இந்தியா எவ்வாறு முக்கிய பங்கு வகிக்கிறது என்பதை திரு ராஜீவ் சந்திரசேகர் மேலும் எடுத்துரைத்தார்.
தனது பயணத்தைப் பற்றிப் பேசிய திரு ராஜீவ் சந்திரசேகர், கண்டுபிடிப்புகளை ஊக்குவிக்கும் அதே நேரத்தில் குடிமக்களின் உரிமைகளைப் பாதுகாப்பதன் முக்கியத்துவத்தை வலியுறுத்தினார். ஜி 20 உலகளாவிய நிறுவனங்கள் இந்தியாவை ஒரு நம்பகமான கூட்டாளியாகப் பார்க்க அனுமதிக்கும் என்றும், நம்பிக்கை அடிப்படையிலான உலகளாவிய ஒழுங்கை வளர்க்கும் என்றும் அவர் நம்பிக்கை தெரிவித்தார்.
குடியரசுத் தலைவர் செயலகம்
ஏப்ரல் 18, 19 தேதிகளில் குடியரசுத் தலைவர் ஜம்மு-காஷ்மீருக்குப் பயணம்
குடியரசுத் தலைவர் திரு. ராம் நாத் கோவிந்த் ஏப்ரல் 18, 19-ஆகிய தேதிகளில் ஜம்மு-காஷ்மீருக்குப் பயணம் மேற்கொள்கிறார்.
ஏப்ரல் 18-ஆம் தேதி கத்ராவில் உள்ள ஸ்ரீ மாதா வைஷ்ணோ தேவி பல்கலைக்கழகத்தின் 6-வது பட்டமளிப்பு விழாவில் குடியரசுத் தலைவர் பங்கேற்று உரையாற்றுகிறார். அதேநாள் மாலையில் ஜம்முவில் உள்ள அமர் மஹாலில் நடைபெறும் வரவேற்பு நிகழ்ச்சியிலும் அவர் கலந்துகொள்கிறார்.
ஏப்ரல் 19-ஆம் தேதி குடியரசுத்தலைவர் தில்லி திரும்புவதற்கு முன்பு, ஸ்ரீ மாதா வைஷ்ணோ தேவி ஆலயத்திற்குச் செல்வார்.
------
(Visitor Counter : 92
சுகாதாரம் மற்றும் குடும்ப நலத்துறை அமைச்சகம்
உயர்மட்ட கூட்டத்தில் மத்திய உள்துறை செயலர் தலைமை வகித்தார்
உருவாகும் நிலைமையை இந்திய அரசு தொடர்ந்து உன்னிப்பாக கவனித்து வருகிறது
உலகப் பெருந்தொற்றுக்கு எதிரான போராட்டத்தில், முழுமையான அரசு, முழுமையான சமுதாயம் என்னும் அணுகுமுறையுடன் மத்திய அரசு முன்னணியில் இருந்து வருகிறது. கோவிட் மேலாண்மையை வலுப்படுத்தும் முயற்சியாக, தற்போதைய நிலைக்கு ஏற்ற வகையில் பொது சுகாதாரத்தில் கவனம் செலுத்துமாறு அனைத்து மாநில/யூனியன் பிரதேச அரசுகளையும் மத்திய அரசு தொடர்ந்து வலியுறுத்தி வருகிறது. கோவிட்-19 தொற்றின் புதிய உருமாற்ற ஒமிக்ரான் தொற்று  கவலைக்குரியது என்று உலக சுகாதார அமைப்பு , கூறியுள்ளதையடுத்து அதே போன்ற அணுகுமுறை தேவை என அரசு அறிவுறுத்தியுள்ளது.
பிரதமர் திரு நரேந்திர மோடி நேற்று உயர்மட்டக் கூட்டத்தைக் கூட்டி, உருவெடுத்து வரும் சூழலில், இந்தியாவின் தயார் நிலை குறித்து ஆய்வு மேற்கொண்டார்.
அதன் தொடர்ச்சியாக, மத்திய சுகாதாரத்துறை செயலர், மாநில/யூனியன் பிரதேச அரசுகளுக்கு இம்மாதம் 25,27 ஆகிய தேதிகளில் எழுதிய கடிதத்தின்படி, பரிசோதனைகள், கண்காணிப்பு, சுகாதார உள்கட்டமைப்புகளை வலுப்படுத்துதல், பொதுமக்களிடம் விழிப்புணர்வை ஏற்படுத்துதல் போன்றவற்றை அதிகரிக்குமாறு அறிவுரை வழங்கியுள்ளார்.
இந்த நிலையில், இன்று உயர்மட்டக்கூட்டத்திற்கு தலைமை தாங்கிய மத்திய உள்துறை செயலர், ஒமிக்ரான் தொற்று பரவல் குறித்து விரிவான ஆய்வை மேற்கொண்டார். இந்தக்கூட்டத்தில், பிரதமரின் முதன்மை அறிவியல் ஆலோசகர் டாக்டர் விஜய் ராகவன், நிதி ஆயோக் உறுப்பினர் டாக்டர் வி.கே.பால் மற்றும் சுகாதாரம், சிவில் விமானப் போக்குவரத்து உள்ளிட்ட இதர அமைச்சகங்களின் மூத்த அதிகாரிகள் கலந்து கொண்டனர்.
பல்வேறு முன்னெச்சரிக்கை மற்றும் தடுப்பு நடவடிக்கைகள் மேற்கொண்டு கண்காணிப்பை வலுப்படுத்துவது தொடர்பாக கூட்டத்தில் விவாதிக்கப்பட்டது. ஒமிக்ரான் தொற்று கண்டுபிடிக்கப்பட்டுள்ள நாடுகளில் இருந்து வரும் பயணிகளை விமான நிலையங்களில் கண்காணிப்பது குறித்தும் ஆலோசிக்கப்பட்டது. விமான நிலையங்களில் பரிசோதனைகளை அதிகரித்து, தீவிரமாக கண்காணிக்க அறிவுறுத்தப்பட்டுள்ளது.
தற்போதைய உலக சூழலுக்கு ஏற்ப, சர்வதேச விமான சேவையை மீண்டும் துவக்குவது குறித்து மறு ஆய்வு செய்ய முடிவெடுக்கப்பட்டது.
மேலும் விவரங்களுக்கு ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1775895
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.31 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1838749
ஜவுளித்துறை அமைச்சகம்
டெக்னோடெக்ஸ் 2023 மும்பையில் 2023 பிப்ரவரி 22 முதல் 24 வரை நடைபெறவுள்ளது
டெக்னிக்கல் டெக்ஸ்டைல்ஸ் பற்றிய இந்தியாவின் முதன்மை நிகழ்வான - 'டெக்னோடெக்ஸ் 2023' மும்பையில் 2023, பிப்ரவரி 22 முதல் 24 வரை நடைபெறவுள்ளது.. இந்தியத் தொழில்நுட்ப ஜவுளித் துறையின் மிகப்பெரிய நிகழ்வான இது, இதன் பங்கேற்பாளர்களுக்கு எளிதாக அணுகுதல், இந்தியா மற்றும் உலகெங்கிலும் உள்ள சிஇஓக்கள, உற்பத்தியாளர்கள், கொள்முதல் மேலாளர்கள் மற்றும் விநியோகிப்பாளர்களைவ சந்திப்பதற்கு நெட்வொர்க்கிங் வாய்ப்புகளை வழங்குதல் ஆகியவற்றில் கவனம் செலுத்துகிறது. தேசிய தொழில்நுட்ப ஜவுளி இயக்கத்தின் கீழ், இந்திய வர்த்தக சங்கங்களின் கூட்டமைப்புடன் இணைந்து, மத்திய அரசின் ஜவுளி அமைச்சகம் இந்த நிகழ்வை ஏற்பாடு செய்துள்ளது. இந்தியா ஜி-20 தலைமைப் பொறுப்பை ஏற்றுள்ள மிகவும் பொருத்தமான நேரத்தில் டெக்னோடெக்ஸ் 2023 ஏற்பாடு செய்யப்பட்டுள்ளது என்று மத்திய ஜவுளித்துறை இணை அமைச்சர் திருமதி தர்ஷனா ஜர்தோஷ் தெரிவித்தார்.
மும்பையில் இன்று  நடைபெற்ற டெக்னோடெக்ஸ் 2023க்கான அறிமுக நிகழ்வில் உரையாற்றிய அவர், டெக்னோடெக்ஸ் 2023, உலக அளவில் வேகமாக வளர்ந்து வரும் தொழில்முனைவோருக்கு நல்ல வாய்ப்பை வழங்குகிறது என்றார். "தொழில்நுட்ப ஜவுளித் துறையில் புத்தொழில்களின் உயர் திறனைக் கருத்தில் கொண்டு, டெக்னோடெக்ஸ் 2023, புத்தொழில் முயற்சிகளை மேம்படுத்துவதற்கும், சிறந்த நடைமுறைகள் குறித்த அறிவுப் பரிமாற்றத்தை ஊக்குவிப்பதற்கும் மற்றும் புத்தொழில்களுக்கான தொழில் முனைவோர் சூழல் திறன்களை மேம்படுத்துவதற்குமான விவாதங்களில் கவனம் செலுத்தும்". நிகழ்வின் முக்கியத்துவம், இந்தத் துறைக்கு அமைச்சகம் வழங்கும் முக்கியத்துவம் மற்றும் உச்சிமாநாட்டை பயனுள்ளதாக மாற்றுவதில் அர்த்தமுள்ள விவாதங்கள் பற்றி இந்தியாவில் உள்ள வெளிநாட்டுத் தூதரகங்கள், ஊடக நிறுவனங்கள் மற்றும் முன்னணி தொழில்நுட்ப ஜவுளித் துறையினருக்கு ஆர்வத்தை உருவாக்க இந்த அறிமுக நிகழ்வுக்கு ஏற்பாடு செய்யப்பட்டிருந்தது.
பிப்ரவரி 2023ல் 15,000க்கும் அதிகமான வணிகப் பார்வையாளர்களை அமைச்சகமும் தொழில்துறையும் எதிர்நோக்குகின்றன. மேலும் பத்தாவதாக நடைபெறும் இந்த நிகழ்வில், மத்திய அரசு மற்றும் வெளிநாடுகளில் உள்ள அனைத்து தூதர்கள் மற்றும் சிஇஓக்கள், பயனாளர் தொழில்களுடன் ஒரு பெரிய உரையாட லை எதிர்பார்க்கின்றனர்.
AP/SMB/IDS
பிரதமர் அலுவலகம்
ராஷ்ட்ரிய பால புரஸ்கார் 2020 விருது பெற்றவர்களுடன் பிரதமர் கலந்துரையாடவுள்ளார்
பழங்குடியின கலைஞர்கள், தேசிய மாணவர் படையினர், நாட்டு நலப்பணித் திட்ட தன்னார்வலர்கள் மற்றும் அலங்கார ஊர்தி கலைஞர்கள் வரவேற்பு நிகழ்ச்சியிலும் பங்கேற்கிறார்
பிரதமரின் ராஷ்ட்ரிய பால புரஸ்கார் 2020 விருது பெற்ற 49 குழந்தைகளை பிரதமர் திரு நரேந்திர மோடி, நாளை, ஜனவரி 24, 2020 அன்று சந்தித்து, அவர்களுடன் கலந்துரையாடவுள்ளார்.
விருதுபெற்ற இந்த 49 பேரும், ஜம்மு & காஷ்மீர், மணிப்பூர் மற்றும் அருணாச்சலப் பிரதேசத்தைச் சேர்ந்த தலா ஒருவர் உட்பட இந்தியாவின் பல்வேறு மாநிலங்களை சேர்ந்தவர்களாவர்.
கலை & கலாச்சாரம், புதுமை கண்டுபிடிப்புகள், கல்வித் திறன், சமூக சேவை, விளையாட்டு மற்றும் வீர-தீர செயலுக்காக இந்த குழந்தைகள் விருதுபெற்றுள்ளனர்.
தேச வளர்ச்சியில் குழந்தைகளும் மிக முக்கியப் பங்குதாரர்கள் என்பதை மத்திய அரசு அங்கீகரித்துள்ளது. அவர்களது நம்பிக்கையும், எதிர்பார்ப்புகளும் நிறைவேற்றப்படுவதுடன், அவர்களது சாதனைகளுக்கு உரிய விருது வழங்கி கவுரவிக்கப்படுகின்றனர்.
ஒவ்வொரு குழந்தையும் மிக முக்கியமானவர் என்பதோடு, அவரது சாதனைகள் பாராட்டப்பட வேண்டியவையாகும். இவர்களில் சிலரது சாதனைகள், மற்ற பலருக்கு ஊக்கமளிப்பதாக அமையும்.
அந்த வகையில்தான், நமது குழந்தைகளின் சிறப்புமிக்க சாதனைகளுக்காக அவர்களை அங்கீகரிக்கும் விதமாக, மத்திய அரசு ஆண்டுதோறும் இதுபோன்ற விருதுகளை வழங்கி வருகிறது.
புதுமை கண்டுபிடிப்புகள், கல்வித் திறன், சமூக சேவை, கலை & கலாச்சாரம், விளையாட்டு மற்றும் வீர-தீர செயலாற்றுவதில் சிறப்புமிக்க சாதனை படைத்த எந்தவொரு குழந்தையும், இந்த விருதுக்கு விண்ணப்பிக்கலாம். உயர்மட்டக் குழு ஒவ்வொரு விண்ணப்பத்தையும் கவனத்துடன் பரிசீலித்து விருதுபெறுவோரை தேர்வு செய்யும்.
குடியரசுத் தலைவர் திரு ராம் நாத் கோவிந்த், பிரதமரின் ராஷ்ட்ரிய பால புரஸ்கார் விருதுகளை நேற்று  வழங்கினார்.
பழங்குடியின கலைஞர்கள், தேசிய மாணவர் படையினர், நாட்டு நலப்பணித் திட்ட தன்னார்வலர்கள் & அலங்கார ஊர்தி கலைஞர்களுக்கு வரவேற்பு
குடியரசு தின அணிவகுப்பில் பங்கேற்கவுள்ள பழங்குடியின கலைஞர்கள், தேசிய மாணவர் படையினர், நாட்டு நலப்பணித் திட்ட தன்னார்வலர்கள் & அலங்கார ஊர்தி கலைஞர்கள் 1,730-க்கு மேற்பட்டோருக்கு 24.01.2020 அன்று ஏற்பாடு செய்யப்பட்டுள்ள வரவேற்பு நிகழ்ச்சியில் பிரதமர் பங்கேற்று அவர்களுடன் கலந்துரையாடவுள்ளார்.
மனித வள மேம்பாட்டு அமைச்சகம்
“ராஜஸ்தான் சுற்றுலா மற்றும் பயணங்கள்” என்ற தலைப்பில் சுவரொட்டி தயாரிக்கும் போட்டி: Ek Bharat Shreshtha Bharat ஒரே பாரதம் சீர்மிகு பாரதம் EBSB இயக்க உணர்வை முன்னெடுத்துச் செல்லும் வகையில் IIIT குவஹாத்தி நடத்தியது
நம்நாட்டின் வேற்றுமையில் ஒற்றுமை என்ற சிறப்பான தன்மையைக் கொண்டாடும் வகையில் ஏக் பாரத் சிரேஷ்ட பாரத் - ஒரே பாரதம் சீர்மிகு பாரதம் என்ற இயக்கம் மத்திய அரசால் நடத்தப்பட்டு வருகிறது. பல அமைச்சகங்கள் மற்றும் மாநில அரசுகளுடன் இணைந்து நடத்தப்படும் இந்த இயக்கத்திற்கு மைய அமைச்சகமாக மத்திய மனித ஆற்றல் மேம்பாட்டு அமைச்சகம் செயல்படுகிறது. கோவிட்-19 காரணமாக விதிக்கப்பட்டுள்ள பொது முடக்கக் காலத்தின் போதும், இந்த இயக்கத்தைத் தொடர்ந்து நடத்த வேண்டும் என்பதற்காக குவஹாத்தியில் உள்ள இந்தியத் தகவல் தொழில்நுட்ப அமைப்பு IIIT, சுவரொட்டி தயாரிப்பு போட்டி ஒன்றை நடத்தியது. தங்கள் இல்லங்களில் இருந்தபடியே, இந்தப் போட்டியில் பங்கேற்கும்படி மாணவர்கள் கேட்டுக் கொள்ளப்பட்டனர். இந்தப் போட்டிக்கான தலைப்பு “ராஜஸ்தான் சுற்றுலா மற்றும் பயணங்கள்”
கோவிட்-19 காரணமாக இந்த அமைப்பின் மாணவர்கள், பணியாளர்கள் மற்றும் சில ஆசிரியர்களும் ஐஐஐடி வளாகத்தை விட்டு வெளியேறியதால் செயல்பாடுகள் தடைப்பட்டிருந்தன. இபிஎஸ் பி இயக்கம் தொடர்பான செயல்பாடுகளும் பாதிக்கப்பட்டிருந்தன. ஆனாலும் மாதந்தோறும் நிகழும் இந்த நிகழ்ச்சியை - ஏப்ரல் மாதத்திற்கான நிகழ்ச்சி 1 மே 2020 அன்று நடத்தப்பட்டது.
(Visitor Counter : 206
பிரதமர் அலுவலகம்
பெண்களுக்கான 50 கிலோ குத்துச்சண்டைப் போட்டியில் தங்கப் பதக்கம் வென்ற நிகட் ஜரினுக்கு பிரதமர் வாழ்த்து
காமன்வெல்த் போட்டிகள், 2022-இன் பெண்களுக்கான 50 கிலோ குத்துச்சண்டைப் போட்டியில் தங்கப் பதக்கம் வென்ற நிகட் ஜரினுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் தெரிவித்ததாவது:
“நிகட் ஜரின், இந்தியாவின் பெருமை. தமது திறமைக்காக பாராட்டப்படும் உலகத் தரம் வாய்ந்த தடகள வீராங்கனை, அவர். காமன்வெல்த் போட்டிகளில் தங்கப் பதக்கம் வென்ற அவருக்கு எனது வாழ்த்துகள். ஏராளமான போட்டிகளில் திறமையாக விளையாடி, அபாரமான நிலைத்தன்மையை அவர் வெளிப்படுத்தியுள்ளார். அவரது எதிர்கால முயற்சிகளுக்கு நல்வாழ்த்துகள். #Cheer4India”
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா தொற்றுப்பரவல் தொடர்ந்து குறைந்து பாதிக்கப்படுவோரின் எண்ணிக்கை 1.65 லட்சமாகப் பதிவு
இந்தியாவில் கொரோனாத் தொற்று தொடர்ந்து கணிசமாகக் குறைந்து வருவதைக் காண முடிகிறது. நாட்டில் கொவிட் தொற்றால் பாதிக்கப்பட்டுள்ளோரின் எண்ணிக்கை தற்போது 21,14,508 ஆக உள்ளது. மேலும் கடந்த 24 மணி நேரத்தில் சிகிச்சை பெறுவோரின் எண்ணிக்கையில் 1,14,216 குறைந்துள்ளது. நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 7.58% ஆகும்.
நாட்டில் தொடர்ந்து 3 நாளாக கொரோனாத் தொற்று 2 லட்சத்திற்கும் குறைவான அளவில் பதிவாகியுள்ளது. கடந்த 24 மணி நேரத்தில் 1,65,553 பேருக்கு புதிதாக நோய்த்தொற்று ஏற்பட்டுள்ளது.
17-வது நாளாக, அன்றாட புதிய பாதிப்புகளை விட, தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 2,76,309 பேர் குணமடைந்து வீடு திரும்பியுள்ளனர். புதிதாக குணமடைந்தவர்களுக்கும் பாதிக்கப்பட்டோருக்குமான இடைவெளி 1,10,756 ஆக பதிவாகியுள்ளது.
நம் நாட்டில் கொரோனா தொற்றிலிருந்து குணமடைந்தவர்களின் மொத்த எண்ணிக்கை 2,54,54,320 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 91.25% ஆக உயர்ந்துள்ளது.
நாளொன்றில் மிக அதிகமாக கடந்த 24 மணி நேரத்தில் 20,63,839 பரிசோதனைகளும், இதுவரை மொத்தம் 34.31 கோடி பரிசோதனைகளும் இந்தியாவில் மேற்கொள்ளப்பட்டுள்ளன.
வாராந்திர தொற்று உறுதி வீதம் 9.36 சதவீதமாகவும், தினசரி தொற்று உறுதியின் விதம் 8.02 சதவீதமாகவும் பதிவாகியுள்ளது. இந்த விழுக்காடு, 6 நாட்களாகத் தொடர்ந்து 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தில் மேலும் ஒரு புதிய மைல்கல் சாதனையாக, இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 21.20 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 30,35,749 முகாம்களில் 21,20,66,614 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1722827
-----
(Visitor Counter : 170
சுரங்கங்கள் அமைச்சகம்
மாவட்ட கனிம அறக்கட்டளைகளுக்கு வருமான வரி செலுத்துவதில் இருந்து விலக்கு: பிரதமருக்கு அமைச்சர் திரு பிரகலாத் ஜோஷி நன்றி
165 மாவட்ட கனிம அறக்கட்டளைகளுக்கு வருமான வரி செலுத்துவதில் இருந்து விலக்கு அளிக்கப்பட்டிருப்பதற்கு பிரதமர் திரு நரேந்திர மோடிக்கு மத்திய சுரங்கங்கள், நிலக்கரி மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி நன்றி தெரிவித்துள்ளார்.
சுரங்கங்கள் மற்றும் கனிமங்கள்  திருத்தச் சட்டம், 2015-இன் வாயிலாக சுரங்கங்களால் பாதிக்கப்படும் அனைத்து மாவட்டங்களிலும் மாவட்ட கனிம அறக்கட்டளையை உருவாக்கும் வசதியை இந்திய அரசு ஏற்படுத்தி உள்ளது. மாநில அரசு வகுத்துள்ள வழியில், சுரங்கங்கள் சம்பந்தமான பணிகளால் பாதிக்கப்பட்ட நபர்கள் மற்றும் பகுதிகளின் நலனிற்காக செயல்படுவதே மாவட்ட கனிம அறக்கட்டளையின் நோக்கம் ஆகும். இதுவரை 22 மாநிலங்களைச் சேர்ந்த 600 மாவட்டங்களில் இந்த அறக்கட்டளை உருவாக்கப்பட்டு, விதிகள் வடிவமைக்கப்பட்டுள்ளன.
மத்திய நிதி அமைச்சர் திருமதி நிர்மலா சீதாராமனுக்கும் திரு ஜோஷி நன்றி தெரிவித்தார். இது சம்பந்தமாக மத்திய நிதி அமைச்சகம்   நேற்று அரசிதழில் அறிவிக்கையை வெளியிட்டது. மாவட்ட கனிம அறக்கட்டளைக்கு வருமான வரியிலிருந்து விலக்கு அறிவிப்பது சம்பந்தமாக சுரங்கங்கள் அமைச்சகம், நிதி அமைச்சகத்திடம் கோரிக்கையை முன்வைத்திருந்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754118
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றிலிருந்து குணமடைந்தோர் எண்ணிக்கை நோயாளிகளின் எண்ணிக்கை விட சுமார் 2 லட்சத்துக்கும் அதிகமாகும்
தேசிய அளவில் குணமடைந்தவர்களின் எண்ணிக்கை 61.53 விழுக்காட்டை எட்டியது
கடந்த 24 மணி நேரத்தில் 2.6 லட்சத்துக்கும் அதிகமான மாதிரிகள் பரிசோதிக்கப்பட்டன
கொவிட்டை கண்டறியும் பரிசோதனை மாதிரிகளின் எண்ணிக்கை தொடர்ந்து அதிகரித்துக் கொண்டே வருகின்றது. கடந்த 24 மணி நேரத்தில் மட்டும் 2,62,679 மாதிரிகள் பரிசோதிக்கப்பட்டுள்ளன. இதில் 53,000 தனியார் சோதனைச் சாலைகளில் பரிசோதிக்கப்பட்டுள்ளன. இதனையும் சேர்த்து தேசிய அளவில் கொவிட்-19 தொற்றுக்காக பரிசோதிக்கப்பட்ட மாதிரிகள் மொத்தம் 1,04,73,771 ஆகும். 10 லட்சத்திற்கு 7180 என்ற விகிதத்தில் சோதனைகளின் எண்ணிக்கை உள்ளது.
தற்போது 1119 கொவிட்-19 பரிசோதனைச் சாலைகள் நமது நாட்டில் உள்ளன. இதில் அரசு பரிசோதனைச் சாலைகள் 795, தனியார் பரிசோதனைச் சாலைகள் 324.
· நிகழ்நேர பிசிஆர்  அடிப்படையிலான சோதனைச் சாலைகள் – 600 ,
· ட்ரூனேட்  அடிப்படையிலான சோதனைச் சாலைகள் – 426 
· CBNAAT அடிப்படையிலான சோதனைச் சாலைகள் – 93  ஆகும்.
மத்திய அரசு, மாநில அரசுகள் மற்றும் யூனியன் பிரதேசங்களுடன் இணைந்து மேற்கொண்ட நடவடிக்கைகளால் கொவிட்-19 நோயாளிகள் குணமடையும் விகிதம் 61.53 விழுக்காட்டை இன்று எட்டியுள்ளது.
இன்றைய நிலவரப்படி, கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையை விட 1,91,886 அதிகமாகும்.
கடந்த 24 மணி நேரத்தில், மொத்தம் 16,883 கொவிட்-19 நோயாளிகள் குணமாகியுள்ளனர். இது வரை 4,56,830 பேர் குணமடைந்துள்ளனர்.
தற்போது 2,64,944 நோயாளிகள் மருத்துவக் கண்காணிப்பில் இருக்கிறார்கள்.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
ரெயில்வே அமைச்சகம்
படிப்படியாக தெரிந்தெடுக்கப்பட்ட பயணிகள் ரயில் சேவைகள் - இந்திய ரயில்வே தொடங்க உள்ளது
இந்திய ரயில்வே படிப்படியாக மீண்டும் மே 12ம் தேதி முதல் பயணிகள் ரயில் சேவைகளை தொடங்க திட்டமிட்டுள்ளது. முதல்கட்டமாக 15 ஜோடி ரயில்கள்  இயக்கப்பட உள்ளன. இந்த ரயில்கள், சிறப்பு ரயில்களாக புதுதில்லி ரயில் நிலையத்தில் இருந்து திப்ருகார், அகர்தலா, ஹவுரா, பாட்னா, பிலாஸ்பூர், ராஞ்சி, புவனேஷ்வர், செகந்திராபாத், பெங்களூரூ, சென்னை, திருவனந்தபுரம், மட்காவுன், மும்பை சென்ட்ரல், அகமதாபாத் மற்றும் ஜம்முதாவி ஆகியவற்றை இணைக்கும் வகையில் இயக்கப்பட உள்ளன.
அதன்பின்னர், கிடைக்கும் பெட்டிகள் அடிப்படையில் இந்திய ரயில்வே மேலும் கூடுதல் சிறப்பு ரயில்களை புதிய பாதைகளில் இயக்கும். ஏனெனில், 20,000 பெட்டிகள் கோவிட்-19 சிகிச்சை மையங்களாக மாற்றுவதற்கு ஒதுக்கப்பட்டுள்ளன. மேலும், பல்வேறு மாநிலங்களில் சிக்கி உள்ளவர்களை அழைத்து செல்வதற்காக தினமும் 300 ஷ்ராமிக் சிறப்பு ரயில்களை இயக்குவதற்காக பெட்டிகள் முன் ஒதுக்கீடு செய்யப்பட்டுள்ளன.
புதிதாக இயக்கப்படும் சிறப்பு ரயில்களுக்கான முன்பதிவு மே 11ம் தேதி மாலை 4 மணிக்கு தொடங்கும். இதற்கு ஐஆர்சிடிசி இணையதளத்தில்  மட்டுமே முன்பதிவு செய்ய முடியும். ரயில் நிலையங்களில் இருக்கும் டிக்கெட் கவுன்ட்டர்கள் தொடர்ந்து மூடப்பட்டே இருக்கும். அங்கு வேறு எந்த டிக்கெட்டும்  விற்பனை செய்யப்பட மாட்டாது. முன்பதிவு செய்யப்பட்ட முறையான டிக்கெட்டை வைத்திருக்கும் பயணிகள் மட்டுமே ரயில் நிலையங்களில் அனுமதிக்கப்படுவார்கள். அதேபோன்று அனைத்து பயணிகளும் முகக்கவசம் அணிந்து இருக்க வேண்டியது கட்டாயமாக்கப்பட்டுள்ளது. மேலும் அவர்கள் உடல்வெப்பநிலை பரிசோதனைக்கு உட்படுத்தப்பட்டு எந்த அறிகுறியும் இல்லாதவர்கள் மட்டுமே பயணத்துக்கு அனுமதிக்கப்படுவார்கள். மேலும், ரயில் புறப்பாடு உள்ளிட்ட கூடுதல் தகவல்கள் தேவைக்கு ஏற்ப தனியாக வெளியிடப்படும்.
(